תקנון לפעילות "כרטיסים למופע של אייל גולן"

1.	הגדרות

"פעילות"	פעילות שמטרתה פתרון שאלון טריוויה בנושא אייל גולן והופעתו, על פי התנאים הקבועים בתקנון זה והפרסומים שיפורסמו בהקשר זה. 
"משתתף"	גולש באתר אשר נכנס לפעילות דרך אתר האינטרנט בהתאם להוראות תקנון זה.
"קשת"	חברת שידורי קשת בע"מ מרחוב ראול ולנברג 12 רמת החייל, תל אביב.
	ספק הפרס				"ליאם הפקות"

"אתר האינטרנט"	פורטל mako אשר כתובתו היא:  www.mako.co.il
"הפרס"	 כרטיס זוגי להופעה של אייל גולן באמפי קיסריה 

2.	 פרשנות
2.1. בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם בדבר הפעילות לרבות בעיתונות, תגברנה הוראות תקנון זה לכל דבר ועניין. 

2.2. החלוקה לסעיפים, כותרות הסעיפים והפנייה בלשון זכר הינם לשם נוחיות בלבד ולא ישמשו לצורכי פרשנות. 

3.	 הפעילות - כללי
3.1. החל מיום שישי 31.08.2012 ב 13:00 עד שבת 1.09.2012 בשעה 13:00. (להלן: "תקופת הפעילות").
3.2. מובהר בזאת, כי מערכת האתר תהא רשאית להאריך ו/או לקצר את תקופת הפעילות על פי שיקול דעתה הבלעדי.

4.	השתתפות בפעילות
4.1 גולש המבקש להשתתף בפעילות יגלוש לאתר האינטרנט, כמוגדר בתקנון, וייכנס למתחם הפעילות.
4.2 גולש המבקש להשתתף בפעילות יענה על שאלון בנושא אייל גולן וימלא את פרטיו האישיים כאמור בסעיף 4.3 להלן.

4.3 לשם השתתפות בפעילות על המשתתף למלא טופס פרטים אישיים הכולל: שם, שם משפחה, טלפון, כתובת, אי-מייל אשר ישמשו לשם איתור הזוכים. כמו כן עליו לנמק מדוע הוא ראוי לזכות בפרס. מובהר בזאת כי משתתף שלא ימלא את פרטיו האישיים באופן מלא ונכון כנדרש, לא יהיה רשאי להשתתף בפעילות ו/או לזכות בפרסים.

5.	בחירת הזוכים בפרסים
5.1. מבין העונים נכונה על השאלות בתקופת הפעילות יבחרו 10 זוכים. יבחרו אלה שענו נכונה על הטריויה, שלחו את פרטיהם ונימוקיהם נבחרו על ידי מערכת אתר mako.

5.2. אין כפל זכייה. משתתף אשר זכה בפעילות – לא יוכל לזכות פעם נוספת.

6.	איתור המועמדים לזכייה 
6.1 עם סיום תקופת הפעילות תעביר מערכת אתר האינטרנט את שמות המועמדים לזכייה בפרס הגדול לספק הפרס או נציגיו, כהגדרתם בתקנון זה.
6.2 איתור המועמדים לזכייה יעשה על ידי ספק הפרס בהתאם לפרטים האישיים שמסרו המשתתפים בטופס הפרטים האישיים באתר האינטרנט.
6.3 ספק הפרס או נציגיו יעשו את מירב המאמצים על מנת לאתר את המועמדים לזכייה. באם לא אותר המועמד לזכייה תוך 5 שעות מרגע הזכייה, ו/או שלא עמד בתנאי תקנון זה ייבחר המועמד הבא אחריו מתוך רשימת הזוכים אותה יעביר אתר האינטרנט.

7.	7. הפרסים
הפרסים לזוכים הינם כאמור בהגדרות תקנון זה, כרטיסים להופעה אייל גולן באמפי קיסריה

7.1	הפרסים יסופקו ע"י ספק הפרס ואופן חלוקתם ייקבע על פי החלטת ספק הפרס.

7.3 התנאים למימוש קבלת הפרס הינם:
7.3.1 הצגת ת.ז של הזוכה במעמד קבלת הכרטיס בקופת המופע.

7.4 קשת לא תישא באחריות בגין תקלה במימוש הזכייה ו/או בעיות במימושה.
7.5 קשת ו/או ספק הפרס שומרים לעצמם את הזכות לשנות את הפרס מכל סיבה שהיא ובכל עת ו/או להתנות את הענקת הפרס בתנאים נוספים ו/או חלופיים ובלבד שתימסר הודעה על כך למשתתפים.
7.6 קשת אינה אחראית לטיב הפרס ו/או איכותו ו/או כל תקלה אשר תתגלה בו. האחריות לטיב הפרס וכל תקלה בו מוטלת על ספק הפרס. המשתתפים, לרבות הזוכה/ים, פוטרים את קשת ו/או כל מי מטעמה מכל טענה ו/או תביעה לגבי כל נזק, קלקול, אי תקינות, שיבוש ו/או איחור במימוש הפרס ו/או בטיב הפרס ו/או כל פגם אחר, אשר ייגרם ו/או אשר יתגלה ו/או אשר ייגרם בעקבות מימוש הפרס.
7.7 מבלי לפגוע בכלליות האמור לעיל, אי עמידה באחד מהתנאים בתקנון זה עלולה לעכב ו/או לבטל את מסירת הפרס.
7.8 מבלי לגרוע מהוראות תקנון זה והוראות כל דין, קשת ו/או ספק הפרס יהיו רשאים שלא למסור את הפרס לידי מי שהגיע אליו במעשה עבירה או במעשה שאינו כדין, מכל בחינה שהיא.

8.	 כללי
8.1 בהשתתפותו בפעילות מסכים, מאשר ומצהיר המשתתף ו/או הרוצה להשתתף כי קרא את התקנון ומקבל עליו את הוראותיו וגם אם לא קרא את התקנון מסכים המשתתף ו/או הרוצה להשתתף כי תקנון זה יחול עליו ויחייבו לכל דבר ועניין. 
8.2 המשתתף שיזכה בפעילות מאשר, כי אין לו ולא תהיה לו כל טענה בקשר לפרסום שמו וציון העובדה שזכה בפרס בפעילות. קשת תהא רשאי לפרסם פרטים מזהים של הזוכים בפרס, לרבות תצלומם, במדיות השונות, וכן לפרסם את תיאור הפרס, הכל בכל דרך ואופן בה תבחר. 
8.3 קשת ו/או מי מטעמה אינו אחראי ולא יהא אחראי באופן כלשהו לפעילותן התקינה של רשת הטלפון, החשמל, ו/או כל אמצעי תשתית או תקשורת אחר, על כל רכיביהן ולא תשא באחריות להפסקות, הפרעות, ניתוקים, נזקים, הוצאות, מניעת רווח וכיו"ב, אשר יגרמו למשתתף בקשר עם השתתפותו בפעילות, במישרין ו/או בעקיפין.
8.4 משך הפעילות, לרבות מספר ימי הפעילות, ייקבע על ידי קשת על פי שיקול דעתה הבלעדי וללא זכות ערעור. 
8.5 קשת רשאית להפסיק ו/או לבטל את הפעילות ו/או לשנות את תנאיה (שינויים סבירים) בתקנון זה מכל סיבה שהיא, על פי שיקול דעתו הבלעדי.
9.6 אתר mako יהא הפוסק הסופי בכל עניין הנוגע לפעילות ובנוגע לכל שאלה שתתעורר במהלכה ו/או בקשר עמה ובנוגע לכל תקלה ו/או בעיה ו/או כל מצב בלתי צפוי שיוצר במהלך הפעילות בין אם צוינו במפורש בתקנון זה ובין אם לאו ולמשתתף לא תהיה כל טענה בשל כך.
9.7 ההשתתפות בפעילות אסורה על מנהלי ועובדי קשת ובני משפחותיהם.
9.8 למען הסר ספק מובהר בזאת, כי קשת ו/או מי מטעמו אינם אחראים כלפי המשתתף לכל נזק גוף ו/או רכוש ו/או אחר אשר ייגרם למשתתף ו/או לאחר מטעמו עקב הפעילות ו/או בשל זכייתו בפרס כלשהו ו/או עקב השתתפותו בפעילות ו/או נזק שנגרם במהלך הפעילות.
9.9 תקנון הפעילות ניתן לעיון במשרדי קשת, ברחוב ראול ולנברג 12 רמת החייל, תל אביב.